**Informatīvais ziņojums**

**Par papildus finansējumu sabiedriskā transporta pakalpojumu**

**pasūtījuma izpildei**

Pamatojoties uz Sabiedriskā transporta pakalpojumu likumu un saskaņā ar Ministru kabineta 2015. gada 28. jūlija noteikumu Nr. 435 „Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu” (turpmāk – MK noteikumi Nr. 435) 2.1. apakšpunktu, sabiedriskā transporta pakalpojumu sniedzējiem kompensē zaudējumus, kas radušies, ja ar sabiedriskā transporta pakalpojumu pasūtījuma līguma izpildi saistītās nepieciešamās izmaksas pārsniedz gūtos ieņēmumus.

Valsts budžeta programmā 31.00.00 “Sabiedriskais transports” ir izveidota apakšprogramma 31.06.00 „Dotācija zaudējumu segšanai sabiedriskā transporta pakalpojumu sniedzējiem” un apakšprogramma 31.07.00 „Dotācija sabiedriskā transporta pakalpojumu sniedzējiem ar braukšanas maksas atvieglojumiem saistīto zaudējumu segšanai”, no kurām Satiksmes ministrija atbilstoši finansēšanas plānam un Sabiedriskā transporta padomes lēmumam katru mēnesi atbilstoši finansējuma plānam un Sabiedriskā transporta padomes lēmumam, pārskaita finansējumu pārvadātājam un vienu reizi ceturksnī republikas pilsētu pašvaldībām.

Pamatojoties uz Dzelzceļa likuma 11. panta vienpadsmito daļu, no valsts pamatbudžeta līdzekļiem tiek kompensēta dzelzceļa infrastruktūras izmantošanas maksa par iekšzemes maršrutos veiktajiem pasažieru pārvadājumiem pa dzelzceļu. Savukārt 9.panta pirmajā daļā norādīts, ka publiskās lietošanas dzelzceļa infrastruktūras uzturēšana un attīstība finansējama atbilstoši tās funkcionālajai nozīmei, kategorijai un saskaņā ar [Dzelzceļa tehniskās ekspluatācijas noteikumi](http://likumi.lv/ta/id/214699-dzelzcela-tehniskas-ekspluatacijas-noteikumi)em.

Valsts budžeta programmā 31.00.00 “Sabiedriskais transports” ir izveidota apakšprogramma 31.04.00 „Maksa par dzelzceļa infrastruktūras lietošanu” no kuras Satiksmes ministrija katru mēnesi atbilstoši finansēšanas plānam un Sabiedriskā transporta padomes lēmumam, pārskaita finansējumu pārvadātājam AS ”Pasažieru vilciens” par dzelzceļa infrastruktūras lietošanu.

Pasažieru pārvadājumu pa dzelzceļu valsts pasūtījuma nodrošināšanai VSIA „Autotransporta direkcija” 2008. gada 19. decembrī, pamatojoties uz Sabiedriskā transporta pakalpojumu likuma 5.panta pirmās daļas 2. punktu, 8. panta trešo daļu, 8. panta septītās daļas 1. punktu un 2008. gada 2. septembra Ministru kabineta rīkojumu Nr. 526 „Par AS „Pasažieru vilciens” akciju pirkšanu un akciju turētāju”, ir noslēgusi ar AS „Pasažieru vilciens” Līgumu par sabiedriskā transporta pakalpojumu sniegšanu reģionālos starppilsētu nozīmes maršrutos pa dzelzceļu Nr. ATD/ST-2008/04PV262-08, kura termiņš ir noteikts līdz 2024. gada 31. decembrim.

Līgums par sabiedriskā transporta pakalpojumu sniegšanu reģionālos starppilsētu nozīmes maršrutos pa dzelzceļu paredz, ka VSIA “Autotransporta direkcija” apņemas AS “Pasažieru vilciens” kompensēt izmaksas par dzelzceļa infrastruktūras izmantošanu, kas noteiktas saskaņā ar spēkā esošajiem normatīvajiem aktiem, faktiskā pasūtījuma apjomā.

Reģionālās nozīmes pārvadājumos par dzelzceļu, precīzāk AS “Pasažieru vilciens”, būtisku izmaksu daļu, (vidēji 50% no kopējām ar sabiedriskā transporta pakalpojumu sniegšanu saistītajām izmaksām) veido maksa par publiskās lietošanas dzelzceļa infrastruktūras izmantošanu.

MK Noteikumu Nr. 435 18. punkts nosaka, ka, ja valsts budžeta programmā „Sabiedriskais transports” nepietiek līdzekļu, lai pilnībā kompensētu zaudējumus un izdevumus, par nepieciešamā finansējuma apmēru un avotu lemj Ministru kabinets.

Saskaņā ar Sabiedriskā transporta pakalpojumu likuma 4.1pantu un 2013. gada 17. decembra Ministru kabineta noteikumiem Nr. 1511 „Sabiedriskā transporta padomes nolikums”, sākot ar 2014. gada 1. janvāri, ir izveidota Sabiedriskā transporta padome, kas atbilstoši Sabiedriskā transporta pakalpojumu likuma 5.panta pirmās daļas 6. un 7. punktam pārrauga sabiedriskajam transportam no valsts budžeta iedalīto finanšu līdzekļu administrēšanu, sadali un piešķiršanu, kā arī sagatavo un iesniedz Satiksmes ministrijai priekšlikumus par valsts budžeta pieprasījumu sabiedriskā transporta pakalpojumu organizēšanai un par piešķirtā valsts budžeta sadalījumu starp pārvadājumu veidiem, kā arī izstrādā valsts budžeta sadales principus attiecībā uz noslēgtajiem sabiedriskā transporta pakalpojumu līgumiem.

1. **Dotācija par sabiedriskā transporta pakalpojumiem.**

**2016. gads**

Atbilstoši likumam „Par valsts budžetu 2016. gadam” un ievērojot Sabiedriskā transporta pakalpojumu likumu un MK noteikumi Nr. 435 un Sabiedriskā transporta padomes pieņemtos lēmumus, sabiedriskā transporta pakalpojumu sniegšanai valsts budžeta programmas 31.00.00 „Sabiedriskais transports” kopējais valsts piešķirtais bāzes finansējums 2016. gadā sabiedriskā transporta pakalpojumu nodrošināšanā radušos zaudējumu segšanai bija **53 803 120 *euro:***

* apakšprogrammas 31.06.00 „Dotācija zaudējumu segšanai sabiedriskā transporta pakalpojumu sniedzējiem” 2016. gadam apropriācijā bija paredzēta un samaksāta dotācija 36 190 788 *euro,* sastāda **86,21 %** no kompensējamiem zaudējumiem,
* apakšprogrammas 31.07.00 „Dotācija sabiedriskā transporta pakalpojumu sniedzējiem ar braukšanas maksas atvieglojumiem saistīto zaudējumu segšanai” apropriācijā bija paredzēta un samaksāta dotācija 17 612 332 *euro,* sastāda **96,66 %**.;

 Saskaņā ar sabiedriskā transporta pakalpojumu sniedzēju informāciju par sabiedriskā transporta pakalpojumu sniegšanā radītiem zaudējumiem 2016. gadā reģionālajos pārvadājumos ar autobusiem un vilcieniem un pilsētu pārvadājumos ir aprēķināts, ka kopējie prognozētie zaudējumi par 2016. gadu, kas kompensējami no valsts budžeta, tajā skaitā normatīvajos aktos noteiktā peļņa, bija **60 198 925 *euro***.

 Abās budžeta apakšprogrammās pārrēķinu rezultātā par iepriekšējiem periodiem atlikums uz 01.01.2016. sastādīja **371 599 *euro***, par kuru tiek samazināts nepieciešamais papildus finansējums 2016. gadam.

 **Biedrība “Latvijas pasažieru pārvadātāju asociācija” savā 2017.gada 8.maija iesniegumā ir lūgusi Satiksmes ministriju rast risinājumu situācijai, ka 2017.gada 1.ceturksnī sabiedriskā transporta pakalpojumu sniedzējiem reģionālajos pārvadājumos zaudējumi kompensēti vidēji 85% vai 75% apmērā. Līdz ar to lielākai daļai pārvadātāju šobrīd veidojas situācija, ka ieņēmumi un zaudējumu segšanas avansa maksājumi nespēj nodrošināt normālu naudas plūsmu sabiedriskā transporta pakalpojumu nodrošināšanai. Ņemot vērā Latvijas pasažieru pārvadātāju asociācijas priekšlikumu, pamatojoties uz VSIA “Autotransporta direkcija” veiktiem aprēķiniem, Satiksmes ministrija veica grozījumus sabiedriskā transporta apakšprogrammu finansēšanas plānos. Tādējādi finansējums 2017.gada decembrim 100% apmērā un novembrim 65% apmērā kopā 4.24 milj. *euro* tika pārcelts uz 2017.gada jūniju.**

 **Tādējādi, lai nodrošinātu sabiedriskā transporta pakalpojumu sniegšanas nepārtrauktību 2017.gada nogalē, nepieciešams piešķirt papildus finansējumu.**

 Līdz ar to, izvērtējot sabiedriskā transporta pakalpojumu sniedzēju 2016. gada faktiskos darbības rezultātus un izmaksātās dotācijas, kā arī kopējos sabiedriskā transporta pakalpojumu ieņēmumus un izdevumus ietekmējošos faktorus, pēc VSIA “Autotransporta direkcija” aprēķiniem konstatēts, ka papildus valsts budžetā 2016. gadam piešķirtajam finansējumam sabiedriskā transporta pakalpojumu nodrošināšanai vēl nepieciešami **6 024 206 *euro*** (skatīt Tabulu Nr. 1 un paskaidrojumus).

* apakšprogrammā 31.06.00 “Dotācija zaudējumu segšanai sabiedriskā transporta pakalpojumu sniedzējiem” papildus nepieciešami **5 023 803 *euro*,** t.sk. 49 663 *euro* republikas pilsētām par pārvadājumiem maršrutos, kuru garums vairāk nekā 30 %, atrodas ārpus pilsētas teritorijas;
* apakšprogrammā 31.07.00 “Dotācija sabiedriskā transporta pakalpojumu sniedzējiem ar braukšanas maksas atvieglojumiem saistīto zaudējumu segšanai” papildus nepieciešami **1 000 403 *euro***, t.sk. 897 822 *euro* republikas pilsētām personu ar I vai II grupas invaliditāti, personu līdz 18 gadu vecumam ar invaliditāti, kā arī personu, kas pavada personu ar I grupas invaliditāti vai personu līdz 18 gadu vecumam ar invaliditāti pārvadāšanas rezultātā negūto ieņēmumu kompensēšanai.

*Tabula Nr. 1*

Prognozētie nesegtie zaudējumi sabiedriskā transporta pakalpojumu sniedzējiem par 2016. gadu (*euro*)



Nesegto zaudējumu aprēķina pamatā ir ņemts vērā sekojošais:

1. Nepietiekamais bāzes finansējums.

Jau vairākus gadus sabiedriskā transporta pakalpojumu nozarei valsts budžeta piešķirtais bāzes finansējums ir nepietiekams. Pēc VSIA “Autotransporta direkcija” un Satiksmes ministrijas prognozēm 2016. gadam nepieciešamais finansējums bija 61 276 829 *euro*, taču budžetā tika piešķirts 53 803 120 *euro*  (starpība – 7 473 709 *euro*). Šī starpība starp prognozēto un piešķirto, ņemot vērā iepriekšējo periodu pārmaksas pārvadātājiem, ir ļoti tuva pašreiz prasītajam papildu finansējumam. Tas norāda uz to, ka sabiedriskā transporta pakalpojumu nozari uzraugošās institūcijas spēj precīzi noteikt nākamajam gadam nepieciešamo finansējumu.

1. Sabiedriskā transporta pakalpojumu pieprasījuma izmaiņas.

Kā liecina 2016. gada dati salīdzinājumā ar 2015. gada datiem, tad pasažieru skaits, kas izmanto sabiedrisko transportu reģionālajos pārvadājumos ar autobusiem par samaksu, ir samazinājies par 6 %. Šāda par maksu pārvadāto pasažieru skaita samazinājuma iemesli reģionālajos pārvadājumos ar autobusiem tiek vērtēti kopskatā ar kopējām iedzīvotāju skaita izmaiņām un labklājības līmeņa paaugstināšanos, kad pārvietošanās tiek nodrošināta ar citiem transporta veidiem (lielākoties vieglais transportlīdzeklis), kā arī jāņem vērā līdz galam neizskaustās ēnu ekonomikas sekas, kas tiek realizētas no neregulāro pārvadātāju puses. Līdz ar pasažieru skaita izmaiņām veidojas ieņēmumu samazinājums par 3,2 % jeb 1,22 milj. *euro*. Šis ieņēmu kritums būtu vēl straujāks, taču tarifu izlīdzināšanas pasākumi autobusu pārvadājumos to ir bremzējuši.

1. Personu, kuru braucienus apmaksā, pieaugums.

Pasažieru ar braukšanas maksas atvieglojumiem skaits pilsētu pārvadājumos ir palielinājies par 4 %, palielinot arī zaudējumus par 7 % jeb 653 600 *euro* 2016. gadā. Vēl straujāku zaudējumu pieaugumu radīja dažu pilsētu pašvaldību paaugstinātās braukšanas maksas 2015. gadā.

1. Izdevumu izmaiņas, kas ir veidojušās pārvadājumos ar autobusiem, salīdzinot 2016. gadu ar 2015. gada datiem, ir palikušas nemainīgas. Pārvadājumos pa dzelzceļu kopējās izmaksas 2016.gadā ir pieaugušas par 1,6 %, kas ir par 984 117 *euro* vairāk nekā iepriekšējā gadā.
2. MK noteikumos Nr. 435 noteikto normu piemērošana.

MK noteikumu Nr. 435 pārvadātājiem aprēķināmās peļņas formula nosaka papildus maksājumu 0,01 *euro* pret 2015. gadu par katru nobraukto kilometru. Līdz ar šīs normas piemērošanu nepieciešami papildu aptuveni 600 000 *euro.*

1. Skolēnu maršrutu pārņemšana.

2015. un 2016. gados sabiedriskā transporta maršrutu tīklā ir veikti grozījumi 91 maršrutā un izveidoti vairāki jauni maršruti, kas saistīti ar skolēnu pārvadāšanu uz/no izglītības iestādēm. Šīs izmaiņas ir palielinājušas maršrutu tīklu par 220 000 km gadā, kas prasa papildu valsts budžeta finansējumu zaudējumu kompensēšanai 132 000 *euro.*

7. Tarifu politikas maiņa reģionālajos pārvadājumos pa dzelzceļu.

Pamatojoties uz Sabiedriskā transporta padomes lēmumu, ar šā gada 1. aprīli AS “Pasažieru vilciens” apkalpotajos reģionālajos dzelzceļa maršrutos ir ieviests zonu tarifs. Ieviešot šo tarifu, 44 % gadījumu biļešu cenas samazinājās, 48 % - pieauga un 8 % tās palika nemainīgas. Tomēr, neskatoties uz maksājošo pasažieru skaita pieaugumu par 2 %, ieņēmumi no biļešu pārdošanas ir kritušies par 3,8 %, salīdzinot ar analogu periodu 2015. gadā.

**2017. gads.**

Valsts budžeta programmā 31.00.00. “Sabiedriskais transports” valsts piešķirtais bāzes finansējums 2017. gadā sabiedriskā transporta pakalpojumu nodrošināšanā radušos zaudējumu segšanai bija **57 422 707 *euro:***

* apakšprogrammas 31.06.00 “Dotācija zaudējumu segšanai sabiedriskā transporta pakalpojumu sniedzējiem” finansējums ir 38 012 075 *euro;*
* apakšprogrammas 31.07.00 “Dotācija sabiedriskā transporta pakalpojumu sniedzējiem ar braukšanas maksas atvieglojumiem saistīto zaudējumu segšanai” finansējums ir 19 410 632 *euro;*

2017.gada maijā pēc precizētajām, pārvadātāju iesniegtajām prognozēm nepieciešami 68 574 563 ***euro.***

2017.gadā kopējais plānotais nesegto zaudējumu apmērs sabiedriskā transporta pakalpojumu nodrošināšanai pēc šobrīd veiktajiem aprēķiniem un pārvadātāju iesniegtajām prognozēm varētu būt 11 151 856 ***euro*** zaudējumu kompensācijām sabiedriskā transporta pakalpojumu sniedzējiem un republikas pilsētu pašvaldībām.

1. **Maksa par dzelzceļa infrastruktūras izmantošanu**

Atbilstoši likumam „Par valsts budžetu 2016.gadam” un „Par valsts budžetu 2017.gadam”, ievērojot Sabiedriskā transporta pakalpojumu likumu un MK noteikumi Nr.435 un Sabiedriskā transporta padomes pieņemtos lēmumus, sabiedriskā transporta pakalpojumu sniegšanai gan 2016.gadam gan 2017.gadam valsts budžeta programmas 31.00.00 „Sabiedriskais transports” apakšprogrammā 31.04.00 „Maksa par dzelzceļa infrastruktūras lietošanu” piešķirti **23 874 774*euro***. Finansējums šādā apmērā ir ticis piešķirts nemainīgi arī iepriekšējos gados.

Tā rezultātā, no piešķirtā finansējuma 2016.gadam (skatīt Tabulu Nr.2) tika segti nesegtie zaudējumi par 2015.gadu 11 501 235 *euro* apmērā. Sākotnējais 2015.gada nesegto zaudējumu atlikums bija 11 569 538 *euro,* un nepieciešamais finansējums ir veidots pēc pārvadātāja mēneša atskaitēm par 1.pusgadu un prognozēm 2.pusgadam. Vēlāk  atlikums tika pārrēķināts pēc gada pārskata datiem un precizēta summa, kas sastāda 11 501 235  *euro*.

Attiecīgi 2016.gada zaudējumu segšanai AS “Pasažieru vilciens” par publiskās dzelzceļa infrastruktūras izmantošanu tika izmaksāti atlikušie 12 373 539 *euro*.

Pēc Satiksmes ministrijas pieprasījuma 2016.gadā, Ministru kabinets dzelzceļa infrastruktūras lietošanas izdevumu segšanai papildus piešķīra 22 200 000 *euro*:

* 10 000 000 *euro* (04.10.2016. sēdes protokols Nr.50 35.§ TA-2106) no līdzekļiem neparedzētiem gadījumiem (Ministru kabineta 2016.gada 11.oktobra
* rīkojums Nr.583 “Par finanšu līdzekļu no valsts budžeta programmas 02.00.00 “Līdzekļi neparedzētiem gadījumiem””)
* 6 000 000 *euro* (08.11.2016. sēdes protokols Nr.60 50.§ TA-2441), atbalstot apropriācijas pārdali no Finanšu ministrijas budžeta apakšprogrammas 41.01.00. “Iemaksas Eiropas Kopienas budžetā” uz Satiksmes ministrijas budžeta apakšprogrammu 31.04.00 “Maksa par dzelzceļa infrastruktūras lietošanu” (Ministru kabineta rīkojums 2016.gada 14.novembra rīkojums Nr.677 Par apropriācijas pārdali”) un
* 6 200 000 *euro* (13.12.2016. sēdes protokols Nr.68 72.§ TA-2713) no līdzekļiem neparedzētiem gadījumiem (Ministru kabineta 2016.gada 13.decembra rīkojums Nr.770 “Par finanšu līdzekļu no valsts budžeta programmas 02.00.00 “Līdzekļi neparedzētiem gadījumiem””).

Ievērojot izmaksāto valsts budžeta dotācijas apmēru un to, ka kopējie izdevumi, kas aprēķināti par dzelzceļa infrastruktūras lietošanu 2016.gada 12 mēnešos bija 35 623 789 *euro* (iepriekš prognozēti 35 623 022 *euro)*, attiecīgi par 2016.gadu ir aprēķināts valsts budžeta dotāciju iztrūkums 1 050 250 *euro* apmērā.

*Tabula Nr.2*



**2017.gads.**

AS “Pasažieru vilciens” iesniegtajā prognozē 2017.gadam izdevumi par infrastruktūras lietošanu sastāda **35 846 807 *euro***, kuru segšanai piešķirtie līdzekļi apakšprogrammā 31.04.00 “Maksa par dzelzceļa infrastruktūras lietošanu” ir nepietiekami (skatīt Tabulu Nr.3). No 2017.gada piešķirtiem līdzekļiem apakšprogrammā 31.04.00. “Maksa par dzelzceļa infrastruktūras lietošanu”, tika segts 2016.gada indikatīvi aprēķinātais iztrūkums 1 050 000 *euro* apmērā. Pēc AS Pasažieru vilciens gada pārskata iesniegšanas precizēts faktiski nepieciešamā summa ir 1 050 250 euro, attiecīgi nenosegtais atlikums par 2016.gadu sastāda 250 *euro*.

*Tabula Nr.3*



Ņemot vērā pieejamo finansējumu 2017.gada valsts budžetā paredzētā summa apakšprogrammā 31.04.00 “Maksa par dzelzceļa infrastruktūras lietošanu” šobrīd ir izmaksāta pilnā apmērā, un atlikušo maksājumu veikšanai papildus nepieciešami **13 022 283 *euro*** (skatīt. Tabulu Nr.4).

*Tabula Nr.4*

|  |  |
| --- | --- |
| **mēnesis** | **Infrastruktūras maksa mēnešos *(euro)*** |
| janvāris | \*4 024 649.00 |
| februāris | 2 687 702.00 |
| marts | 2 981 703.00 |
| aprīlis | 2 897 257.00 |
| maijs | 3 074 445.00 |
| jūnijs | 3 104 135.00 |
| jūlijs | 3 251 218.00 |
| augusts | 1 853 665.00 |
| septembris | 0 |
| oktobris | 0 |
| novembris | 0 |
| decembris | 0 |
| **kopā** | **23 874 774.00** |

*\*ietver maksājumu par 2016.gadu 1 050 000 euro.*

Saskaņā ar Sabiedrisko pakalpojumu regulēšanas komisijas padomes 2011.gada 16.jūnija lēmuma Nr.1/10 “Maksas par publiskās lietošanas dzelzceļa infrastruktūras izmantošanu norēķinu kārtība” 18. un 19.punktu par pārvaldītāja rēķinā norādītā samaksas termiņa neievērošanu pārvadātājs maksā pārvaldītājam soda naudu 0,1% apmērā dienā, bet ne vairāk kā 10 % no attiecīgā rēķinā norādītā maksājuma summas. Tas nozīmē, ka no nesamaksātas summas 23 874 774 *euro* par dzelzceļa infrastruktūras izmantošanu, soda naudas lielums var sasniegt gandrīz 2,4 milj. *euro*, kas AS “Pasažieru vilcienam” palielina kopējos ar sabiedriskā transporta pakalpojumu sniegšanu saistītos izdevumus, kas būtu kompensējami kā pasažieru pārvadājumu zaudējumi. 2015.gadā un 2016.gadā, lai novērstu šādu sodas naudas aprēķināšanu, saskaņā ar Dzelzceļa likuma pārejas noteikumu (spēkā līdz 2017. gada 03. jūlijam) 38. punktu, starp Satiksmes ministriju, AS “Pasažieru vilciens” un VAS “Latvijas dzelzceļš” tika noslēgts trīspusējs līgums, paredzot soda naudas nepiemērošanu.

Gadījumā, ja valsts pasūtījuma līguma ietvaros AS “Pasažieru vilciens” būs iespējams kompensēt tikai ap 23 milj. *euro* par dzelzceļa infrastruktūras izmantošanu, turpmākai pasažieru vilcienu satiksmes saglabāšanai būs jālemj par valsts pasūtījuma apjoma būtisku samazināšanu. Šādā situācijā jāņem vērā ka:

* maksa par infrastruktūras izmantošanu nesamazināsies proporcionāli pārvadājumu pasūtījuma apjomam, jo būtiskāko infrastruktūras maksas daļu sastāda uz vilcienu satiksmes organizēšanu neattiecināmās pastāvīgās infrastruktūras izmaksas, kas, iztrūkstot valsts budžeta līdzfinansējumam, jebkurā gadījumā būs jāsedz visiem pārvadātājiem;
* ja pasažieru vilcienu intensitāti samazina apmēram par 30%, maksājumi par braukšanu vienai pasažieru vilciena vienībai palielināsies apmēram par 20%, kā arī palielināsies maksājumi par infrastruktūras izmantošanu par kravas vilciena vienību. Kravu vilcienu gadījumā tas var novest pie kravu pārvadājumu konkurētspējas samazinājuma;

Arī VAS ”Latvijas dzelzceļš” var rasties nepieciešamība piesaistīt līdzekļus no kredītiestādēm.

Dzelzceļa likuma grozījumi, kas stājās spēkā 2016.gada 10.martā paredz, ka AS “LatRailNet” kā infrastruktūras pārvaldītāja būtisko funkciju veicējs pēc konsultēšanas ar pārvadātājiem un VAS “Latvijas dzelzceļš” kā infrastruktūras pārvaldītāju izstrādā un līdz 2017.gada 3.jūlijam apstiprina jauno infrastruktūras maksas noteikšanas metodiku, saskaņā ar kuru AS “Pasažieru vilciens” segtu vismaz tiešās infrastruktūras izmantošanas izmaksas (piemēram, no sliežu ceļu un ar to saistīto infrastruktūras objektu uzturēšanas izmaksām, infrastruktūras maksā tiktu iekļauti tikai galvenie sliežu ceļi) un maksātu piecenojumu. Jaunā metodika pilnībā jāievieš ne vēlāk kā līdz 2019.gada 3.jūlijam. Dzelzceļa likums arī paredz, ka valsts Satiksmes ministrijas personā noslēdz ar infrastruktūras pārvaldītāju VAS “Latvijas dzelzceļš” daudzgadu līgumu par infrastruktūras uzturēšanu un attīstību, pamatojoties uz indikatīvu dzelzceļa infrastruktūras attīstības stratēģiju, kuru apstiprina Ministru kabinets.

Saskaņā ar Dzelzceļa likuma pārejas noteikumu 40.punktu līdz 2017.gada 3.jūlijam piemēro Sabiedrisko pakalpojumu regulēšanas komisijas 2011.gada 16.jūnija lēmumu Nr.1/10 “Maksas par publiskās lietošanas dzelzceļa infrastruktūras izmantošanas norēķinu kārtība”. Līdz minētajam termiņam saskaņā ar Dzelzceļa likuma pārejas noteikumu 38.punktu šo norēķinu kārtību neattiecina uz valsts finansētajiem pasažieru pārvadājumiem pa dzelzceļu, ja pārvaldītājs, pārvadātājs un valsts noslēdz Dzelzceļa likuma pārejas noteikumu 38.punktā minēto vienošanos par norēķinu nosacījumiem.

Satiksmes ministrija, AS “Pasažieru vilciens” un VAS “Latvijas dzelzceļš” 2016.gada 30.maijā noslēdza vienošanos par publiskās lietošanas dzelzceļa infrastruktūras izmantošanas norēķinu nosacījumiem. Vienošanās paredz, ka ne ilgāk kā līdz 2017.gada 3.jūlijam nepiemēro  Sabiedrisko pakalpojumu regulēšanas komisijas 2011.gada 16.jūnija lēmuma Nr.1/10 “Maksas par publiskās lietošanas dzelzceļa infrastruktūras izmantošanas norēķinu kārtība” 18. un 19.punkta noteikumus par dzelzceļa pārvadātāja pienākumu maksāt dzelzceļa infrastruktūras pārvaldītājam soda naudu, tās apmēru (ja netiek ievērots dzelzceļa infrastruktūras pārvaldītāja izsniegtajā rēķinā norādītais samaksas termiņš), kā arī pamatparāda, soda naudas un kārtējā maksājuma summas dzēšanas secību. Pēc 2017.gada 3.jūlija tiek piemērota maksas par piekļuvi dzelzceļa infrastruktūrai iekasēšanas shēma, kuru apstiprina publiskās lietošanas dzelzceļa infrastruktūras pārvaldītāja būtisko funkciju veicējs AS “LatRailNet”.

 Lai arī pēc 2017. gada 3. jūlija nodrošinātu, ka uz dzelzceļa pasažieru pārvadājumu pakalpojumiem, kuri tiek sniegti, pamatojoties uz sabiedriskā transporta pakalpojumu pasūtījuma līgumu, neattiecina procentu vai līgumsoda maksājumus, kuri piemērojami par publiskās lietošanas dzelzceļa infrastruktūras pārvaldītāja vai apkalpes vietas operatora, ja tas vienlaicīgi ir arī publiskās lietošanas dzelzceļa infrastruktūras pārvaldītājs vai arī ietilpst vienā koncernā ar publiskās lietošanas dzelzceļa infrastruktūras pārvaldītāju, izrakstīto rēķinu par Dzelzceļa likuma 12.1 pantā minētajiem pasažieru pārvadātājam sniegtajiem pakalpojumiem samaksas termiņa neievērošanu”, Satiksmes ministrija sagatavoja un iesniedza Saeimā Dzelzceļa likuma grozījumu projektu.

Finansējuma apmērs maksas par dzelzceļa infrastruktūras izmantošanu segšanai jau 2010.-2011.gados tika noteikts zemākā līmenī, nekā nepieciešams, jo pieņēmumi par pārvadājumu apjomiem tika iesniegti neatbilstoši to izpildei - attiecīgi pasažieru pārvadājumiem pa dzelzceļu nodrošināšanai valsts budžetā sākotnēji katru gadu tiek piešķirts finansējums 23 874 774 *euro* apmērā*,* kas ir ievērojami mazāks nekā faktiski nepieciešamais, tādējādi katru gadu gada nogalē veidojas situācija, kad nepieciešams pieprasīt papildus līdzekļus. Turklāt, lai nodrošinātu saistību izpildi, iepriekšējā gadā nenosegtie līdzekļi tiek segti katra nākamā kalendārā gada janvārī no piešķirtā bāzes finansējuma, veidojot pastāvīgu līdzekļu iztrūkumu.

Satiksmes ministrijas pieprasījums par valsts budžeta bāzes finansējuma palielināšanu tika izskatīts Ministru kabineta sēdē 2017.gada 23.martā *(*prot. Nr.15 2.§), Informatīvais ziņojums "Par valsts pamatbudžeta un valsts speciālā budžeta bāzi 2018., 2019. un 2020.gadam un bāzes izdevumos neiekļauto ministriju un citu centrālo valsts iestāžu iesniegto pasākumu sarakstu”, taču netika atbalstīts. Ministru kabinets *(*prot. Nr.15 2.§ 35.punkts) pieņēma zināšanai, ka Satiksmes ministrs U.Augulis nepiekrīt ministriju un citu centrālo valsts iestāžu valsts pamatbudžeta un valsts speciālā budžeta bāzes 2018., 2019. un 2020.gadam apstiprināšanai. Tādējādi, arī turpmāk, lai pilnībā segtu ar maksu par dzelzceļa infrastruktūras izmantošanu Satiksmes ministrijai sadarbībā ar Finanšu ministriju katru gadu būs jārisina jautājums par papildus līdzekļu piešķiršanu no valsts budžeta šim mērķim.

Sākot ar 2018.gada 1 .janvāri ir paaugstināti dzelzceļa infrastruktūras maksas tarifi elektrovilcieniem par 5%, dīzeļvilcieniem par 6%. Rezultātā prognozētais nepieciešamais finansējums maksai par dzelzceļa infrastruktūras izmantošanu ir 38 620 540 *euro.* Attiecīgi, ja 2018.gadamvalsts budžeta programmas 31.00.00 „Sabiedriskais transports” apakšprogrammā 31.04.00 „Maksa par dzelzceļa infrastruktūras lietošanu” saglabājas esošajā līmenī **23 874 774*euro*, prognozējamais nepieciešamais finansējums 2018. gadā ir 14 745 766 *euro*** (skatīt Tabulu Nr.5).

*Tabula Nr.5*



1. **Secinājumi**
	1. **Par sabiedriskā transporta pakalpojumiem.**
		1. Atbilstoši MK noteikumu Nr. 435 59. punktam, ja sabiedriskā transporta pakalpojumu pasūtījumu līgumā nav noteikts citādi, pasūtītājs zaudējumu kompensāciju izmaksā avansā, kas nevar būt mazāks kā 95% no nepieciešamo zaudējumu kompensāciju apmēra. Pēc VSIA “Autotransporta direkcijas” sniegtā aprēķina apakšprogrammā 31.06.00 „Dotācija zaudējumu segšanai sabiedriskā transporta pakalpojumu sniedzējiem” ir segta 89,39 % apmērā, kas rada situāciju, ka ieņēmumu un zaudējumu segšanas avansa maksājumi nespēj nodrošināt normālu naudas plūsmu sabiedriskā transporta pakalpojumu nodrošināšanai un nesaņemot finansējumu 2016.gada pasažieru pārvadāšanu reģionālajos un pilsētas nozīmes maršrutos 2016.gadā zaudējumu kompensēšanai pilnā apmērā papildus nepieciešamo finansējumu **6 024 206 *euro*** apmērā būs nepieciešams krasi samazināt maršrutu tīkla (pārvadājumu) apjomu.
		2. Pēc VSIA “Autotransporta direkcija” apkopotās informācijas kopējais plānotais nesegto zaudējumu apmērs sabiedriskā transporta pakalpojumu nodrošināšanai pēc šobrīd veiktajiem aprēķiniem un pārvadātāju iesniegtajām prognozēm 2017.gadā ir **11 151 856** ***euro*** zaudējumu kompensācijām sabiedriskā transporta pakalpojumu sniedzējiem un republikas pilsētu pašvaldībām.
	2. **Par dzelzceļa infrastruktūras maksu.**
		1. Nesaņemot papildus finansējumu 2017.gada zaudējumu segšanai par infrastruktūras izmantošanu **13 022 283 *euro*** apmērā pieaugs risks, ka AS „Pasažieru vilciens” nespēs veikt pasažieru pārvadājumus pietiekamā apjomā un izpildīt ar 2008. gada 19. decembra līgumu par sabiedriskā transporta pakalpojumu sniegšanu reģionālos starppilsētu nozīmes maršrutos pa dzelzceļu Nr. ATD/ST-2008/04PV262-08 uzņemtās saistības. Turklāt, parādsaistības par infrastruktūras lietošanas maksu ietekmē AS „Pasažieru vilciens” likviditāti un kredītreitingu investīciju piesaistei.
		2. Nepieciešamais prognozētais finansējums maksai par dzelzceļa infrastruktūras izmantošanu 2018.gadā ir 38 620 540 *euro*. Ņemot vērā plānoto bāzes finansējuma valsts budžeta programmas 31.00.00 „Sabiedriskais transports” apakšprogrammā 31.04.00 „Maksa par dzelzceļa infrastruktūras lietošanu” 23 874 774 *euro*, nepietiekošais finansējums ir **2018.gadā 14 745 766 *euro***.

Ievērojot Sabiedriskā transporta pakalpojumu likuma 10.pantu un Ministru kabineta 2015.gada 28.jūlija noteikumu Nr.435 „Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu” 18.punktu, Satiksmes ministrija lūdz atbalstīt sagatavoto Ministru kabineta rīkojuma projektu “Par apropriācijas pārdali”, kas paredz piešķirt Satiksmes ministrijai **19 046 489 *euro,*** pārdalot finansējumu no Finanšu ministrijas 41.01.00 apakšprogrammas “Iemaksas Eiropas Kopienas budžetā”, lai nodrošinātu normatīvajos aktos noteikto izdevumu kompensēšanu pārvadātājiem par pasažieru pārvadāšanu reģionālajos un pilsētas nozīmes maršrutos 2016.gadā un AS “Pasažieru vilciens” par dzelzceļa infrastruktūras izmantošanu 2017.gadā.

Satiksmes ministrs U.Augulis

Vīza:

Valsts sekretārs K.Ozoliņš

28.08.2017. 12:00

3329

Ziemele-Adricka 67028036

Dana.Ziemele-Adricka@sam.gov.lv